ddrg/super_eurlex huggingface dataset:
14.

Malik Noorzai (alias: a) Hajji Malik Noorzai; b) Hajji Malak Noorzai; c) Haji Malek Noorzai; d) Haji Maluk; e) Haji Aminullah). Hodnosť/titul: hádždží. Adresa: a)ul. Boghra, obec Miralzei, Chaman, provincia Balúčistán, Pakistan; b)Kalay Rangin, okres Spin Boldak, provincia Kandahár, Afganistan. Dátum narodenia: a) 1957; b) 1960. Štátna príslušnosť: Afganistan. Ďalšie informácie: a) financuje Taliban; b) vlastní podniky v Japonsku a často cestuje do Dubaja, Spojených arabských emirátov a Japonska; c) v roku 2009 podporoval činnosti Talibanu, a to aj prostredníctvom náboru osôb a poskytovania logistickej podpory; d) pravdepodobne sa zdržiava v pohraničnej oblasti medzi Afganistanom a Pakistanom; e) patrí ku kmeňu Noorzai; f) brat Faizullaha Khana Noorzaiho. Dátum označenia zo strany OSN:4.10.2011. Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Malik Noorzai je obchodník so sídlom v Pakistane, ktorý poskytuje finančnú podporu Talibanu. Malik a jeho brat Faizullah Noorzai Akhtar Mohammed Mira Khan investovali milióny dolárov do rôznych podnikov pre Taliban. Koncom roku 2008 predstavitelia Talibanu oslovili Malika ako obchodníka, cez ktorého môžu investovať svoje finančné prostriedky. Minimálne od roku 2005 Malik aj osobne prispel desiatkami tisícov dolárov a rozdal státisíce dolárov Talibanu, z ktorých časť získal od darcov v oblasti Perzského zálivu a Pakistanu a časť boli jeho vlastné prostriedky. Malik tiež spravoval účet hawala v Pakistane, na ktorý dostával desiatky tisícov dolárov prevedených z Perzského zálivu každých niekoľko mesiacov na podporu aktivít Talibanu. Malik tiež podporoval činnosti Talibanu. V roku 2009 bol Malik už 16 rokov hlavným správcom madrassy (náboženskej školy) v pohraničnej oblasti medzi Afganistanom a Pakistanom, ktorú Taliban používal na indoktrináciu a výcvik nových členov. Malik okrem iného zabezpečil finančné prostriedky na podporu madrassy. Malik spolu so svojím bratom zohrával úlohu aj v skladovaní vozidiel, ktoré mal Taliban použiť pri samovražedných útokoch, a pomáhal presúvať bojovníkov Talibanu po afganskej provincii Hilmand. Malik vlastní podniky v Japonsku a často navštevuje Dubaj a Japonsko v obchodných záležitostiach. Už v roku 2005 vlastnil v Afganistane podnik na dovoz vozidiel, ktorý dovážal vozidlá z Dubaja a Japonska. Dováža autá, súčiastky na autá a oblečenie z Dubaja a Japonska pre svoje podniky, do ktorých investovali dvaja velitelia Talibanu. V polovici roku 2010 Malik a jeho brat zabezpečili odblokovanie stoviek nákladných kontajnerov údajne v hodnote miliónov dolárov, ktoré pakistanské orgány zhabali začiatkom toho roku, pretože sa domnievali, že príjemcovia sú spojení s terorizmom.
(3)

Írske orgány predložili parlamentu v septembri 2011 právne predpisy na posilnenie dlhodobej udržateľnosti verejných financií, ako je stanovené v programe. Do konca uvedeného šiesteho štvrťročného preskúmania Parlament neschválil niektoré časti plánovanej reformy, najmä pokiaľ ide o nárok na dôchodok pre nových zamestnancov verejnej správy vrátane prehodnotenia predčasného odchodu do dôchodku pre niektoré kategórie štátnych zamestnancov a valorizácie dôchodkov podľa rastu spotrebiteľských cien a nadviazania dôchodkov na priemerné príjmy za celú pracovnú kariéru a dôchodkového veku na zákonný dôchodkový vek. Orgány sa zaviazali zabezpečiť schválenie týchto ustanovení do konca roka 2012.
—

Pomer dlhu k HDP sa zvýšil o 8,6 percentuálneho bodu na úroveň 83,0 % v roku 2010, najmä z dôvodu presunu aktív so zníženou hodnotou na problémové banky v rámci stabilizácie finančného sektora. Po tom, čo sa hrubý verejný dlh znížil v roku 2011 na úroveň 81,2 % HDP, v roku 2012 by mal podľa programu stability opäť narásť na úroveň 82,0 % HDP v dôsledku opatrení na stabilizáciu eurozóny ešte pred tým, ako opäť klesne na úroveň 80 % HDP v roku 2013, a potom by mal aj naďalej klesať. To je vo všeobecnosti v súlade s predpoveďou útvarov Komisie, podľa ktorej sa bude pomer dlhu k HDP nachádzať na úrovni 82,2 % v roku 2012 a na úrovni 80,7 % v roku 2013 a v ktorej sa nezohľadňujú potenciálne zisky z likvidácie problémových bánk.
(4)

Pri posudzovaní toho, či by sa rozhodnutie o existencii nadmerného deficitu malo zrušiť, by Rada mala prijať rozhodnutie na základe oznámených údajov. Okrem toho by sa rozhodnutie o existencii nadmerného deficitu malo zrušiť len vtedy, keď Komisia vo svojich predpovediach odhaduje, že deficit nepresiahne hranicu 3 % HDP za predpovedané obdobie (5).
(5)

Pracovná skupina Rady pre verejné zdravie, ktorá sa stretla na úrovni vyšších úradníkov, zriadila fórum pre spoluprácu na účinných spôsoboch investovania do zdravia a podporila vytvorenie pracovných skupín na rôzne témy, ako je: posilnenie zodpovedajúceho zastúpenia otázok zdravia v rámci stratégie Európa 2020 a európskeho semestra, definovanie faktorov úspešnosti účelného využívania štrukturálnych fondov na investície do zdravotníctva, hospodárne využívanie liekov, modely integrovanej starostlivosti a lepšie riadenie nemocníc, meranie a monitorovanie účinnosti investícií do zdravotníctva.
(4)

Bolo prijaté nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (2). Preto patrí do rozsahu pôsobnosti článku 8 ods. 1 menovej dohody a malo by sa tiež zaradiť do prílohy.
(11)

Držiteľ povolenia by mal predkladať výročné správy o vykonávaní a výsledkoch činností stanovených v pláne monitorovania účinkov na životné prostredie. Uvedené výsledky by sa mali predkladať v súlade s rozhodnutím Komisie 2009/770/ES z 13. októbra 2009, ktorým sa zavádzajú štandardné formuláre na oznamovanie výsledkov monitorovania zámerného uvoľnenia geneticky modifikovaných organizmov ako výrobkov alebo zložiek výrobkov do životného prostredia na účel ich umiestňovania na trhu podľa smernice Európskeho parlamentu a Rady 2001/18/ES (6). Stanovisko úradu EFSA neoprávňuje na uloženie špecifických podmienok alebo obmedzení vzťahujúcich sa na umiestňovanie potravín a krmiva na trh a/ani špecifických podmienok alebo obmedzení vzťahujúcich sa na ich používanie a zaobchádzanie s nimi, vrátane požiadaviek monitorovania ich používania po uvedení na trh alebo osobitných podmienok ochrany špecifických ekosystémov/prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.
4.

Článok 10 sa nahrádza takto: „Článok 10 Bezpečnosť V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, najmä: a) na základe usmernení ESVČ vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ustanovuje pohotovostný plán a evakuačný plán misie; b) zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie; c) zabezpečuje, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ; d) zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku misie a správy o vykonávaní mandátu.“
(2)

V prípadoch, keď sa biopalivá a biokvapaliny majú vziať do úvahy na účely uvedené v článku 17 ods. 1 písm. a), b) a c) smernice 2009/28/ES, členské štáty by mali žiadať hospodárske subjekty o preukázanie súladu biopalív a biokvapalín s kritériami udržateľnosti stanovenými v článku 17 ods. 2 až 5 smernice 2009/28/ES.
2.

Článok 2 sa nahrádza takto: „Článok 2 Článok 1 sa nevzťahuje na: a) dodávky zamerané výlučne na podporu operácie Organizácie Spojených národov na Pobreží Slonoviny (UNOCI) a na francúzske ozbrojené sily, ktoré ju podporujú; b) na základe predchádzajúceho schválenia výborom zriadeným bodom 14 rezolúcie BR OSN 1572 (2004) (ďalej len „sankčný výbor“) na: i) dodávky nesmrtonostného vojenského zariadenia určeného výhradne na humanitárne alebo ochranné účely vrátane takéhoto zariadenia určeného pre operácie krízového riadenia Únie, OSN, Africkej únie a Hospodárskeho spoločenstva západoafrických štátov (ECOWAS-u); ii) dodávky dočasne vyvážané na Pobrežie Slonoviny a určené ozbrojeným silám štátu, ktorý v súlade s medzinárodným právom podniká kroky výhradne a priamo na to, aby uľahčil evakuáciu svojich štátnych príslušníkov a tých osôb, ktoré na Pobreží Slonoviny patria pod jeho konzulárnu zodpovednosť; iii) dodávky nesmrtonosného vojenského zariadenia v súvislosti s presadzovaním práva určeného na to, aby bezpečnostné sily Pobrežia Slonoviny mohli pri udržiavaní verejného poriadku použiť iba potrebnú a primeranú silu; c) dodávky ochranných odevov vrátane ochranných viest a vojenských heliem dočasne vyvážaných na Pobrežie Slonoviny výlučne na osobné využitie personálom Organizácie Spojených národov, personálom Únie alebo jej členských štátov, zástupcami médií a humanitárnymi a rozvojovými pracovníkmi a ich sprievodným personálom; d) dodávky zbraní a iného súvisiaceho smrtonosného vybavenia pre bezpečnostné sily Pobrežia Slonoviny určené výhradne na podporu procesu reformy sektora bezpečnosti Pobrežia Slonoviny alebo na použitie v tomto procese, ako vopred schválil výbor; e) dodávky nesmrtonosného zariadenia, ktoré je možné využiť na vnútornú represiu a ktoré je určené výhradne na to, aby bezpečnostné sily Pobrežia Slonoviny mohli pri udržiavaní verejného poriadku použiť iba potrebnú a primeranú silu; f) dodávky vybavenia, ktoré je možné využiť na vnútornú represiu, pre bezpečnostné sily Pobrežia Slonoviny a určené výhradne na podporu procesu reformy sektora bezpečnosti Pobrežia Slonoviny.“
SK Úradný vestník Európskej únie L 200/19

ROZHODNUTIE RADY

z 24. júla 2012,

ktorým sa vymenúva fínsky člen Európskeho hospodárskeho a sociálneho výboru

(2012/438/EÚ)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na návrh fínskej vlády,

so zreteľom na stanovisko Európskej komisie,

keďže:

(1) Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

(2) V dôsledku skončenia funkčného obdobia pána Reija PAANANENA sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán Pekka RISTELÄ, Advisor on International Affairs of SAK (Central Organisation of Finnish Trade Unions), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.

Článok 2

Toto rozhodnutie nadobúda účinnosť dňom jeho prijatia.

V Bruseli 24. júla 2012 Za Radu predseda A. D. MAVROYIANNIS

(1) Ú. v. EÚ L 251, 25.9.2010, s. 8.
SK Úradný vestník Európskej únie L 200/20

ROZHODNUTIE RADY

z 24. júla 2012,

ktorým sa vymenúva litovský člen Európskeho hospodárskeho a sociálneho výboru

(2012/439/EÚ)

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na návrh litovskej vlády,

so zreteľom na stanovisko Európskej komisie,

keďže:

(1) Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

(2) V dôsledku skončenia funkčného obdobia pána Zenonasa Rokusa RUDZIKASA sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán Vitas MAČIULIS, Business consultant at the Lithuanian Centre for Physical Sciences and Technology (CPST), member of the board at the Lithuanian Photovoltaic Technology and Business Association (PTBA), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.

Článok 2

Toto rozhodnutie nadobúda účinnosť dňom jeho prijatia.

V Bruseli 24. júla 2012 Za Radu predseda A. D. MAVROYIANNIS

(1) Ú. v. EÚ L 251, 25.9.2010, s. 8.
(2)

V prípadoch, keď sa biopalivá a biokvapaliny majú vziať do úvahy na účely uvedené v článku 17 ods. 1 písm. a), b) a c) smernice 2009/28/ES, členské štáty by mali žiadať hospodárske subjekty o preukázanie súladu biopalív a biokvapalín s kritériami trvalej udržateľnosti ustanovenými v článku 17 ods. 2 až 5 smernice 2009/28/ES.
25.

Bod 7.1.3 sa nahrádza takto: „Nové železničné koľajové vozidlá s existujúcim konštrukčným riešením necertifikované podľa predchádzajúcej verzie (2002) TSI HS RST Pokiaľ ide o nové železničné koľajové vozidlá s existujúcim konštrukčným riešením, v prípade železničných koľajových vozidiel triedy 2, ktoré nepatrili do rozsahu pôsobnosti predchádzajúcej verzie (2002) TSI HS RST, sa povoľuje počas prechodného obdobia 4 rokov so začiatkom od dátumu uplatňovania tejto TSI (t. j. 1. septembra 2008) schváliť uvedenie takýchto železničných koľajových vozidiel do prevádzky bez uplatňovania tejto TSI HS RST. V takomto prípade sa uplatňujú notifikované vnútroštátne predpisy. Po uplynutí prechodného obdobia 4 rokov sa uskutoční posúdenie zhody so súčasnou TSI HS RST, aby sa umožnilo uvedenie príslušných nových železničných koľajových vozidiel do prevádzky. Existujúce konštrukčné riešenie podľa častí 7.1.2 a 7.1.3 predstavuje osobitné konštrukčné riešenie, ktoré sa už použilo na výrobu typu železničných koľajových vozidiel, ktorý už bol schválený na uvedenie do prevádzky v členskom štáte pred dátumom uplatňovania tejto TSI.“
(9)

Výbor ustanovený v súlade s článkom 29 ods. 1 smernice 2008/57/ES sa na svojom zasadnutí 22. a 23. apríla 2004 dohodol na vypustení TSI týkajúcej sa subsystému údržby ustanovenej v rozhodnutí Komisie 2002/730/ES (17) a prevedení jej obsahu do iných TSI. Následne sa do revidovanej TSI týkajúcej sa vysokorýchlostných železníc uverejnenej v roku 2006 zahrnul obsah rozhodnutia 2002/730/ES, ktoré by sa preto malo v záujme prehľadnosti zrušiť.
1)

Vkladá sa tento článok: „Článok 17b 1. Ak majú členské štáty informácie, ktoré vedú k dôvodnému podozreniu, že náklad plavidiel a lietadiel smerujúcich do Sýrie obsahuje položky, ktorých dodávka, predaj, presun alebo vývoz sú podľa článku 1 zakázané alebo podliehajú povoleniu podľa článku 1a, skontrolujú v súlade s ich vnútroštátnymi právnymi predpismi a medzinárodným právom, najmä morským právom a príslušnými medzinárodnými dohodami o civilnom letectve a námornej preprave, tieto plavidlá a lietadlá vo svojich námorných prístavoch a na svojich letiskách, ako aj vo svojich územných vodách v súlade s rozhodnutiami a právomocami svojich príslušných orgánov a v prípade územných vôd so súhlasom vlajkového štátu, ak to vyžaduje medzinárodné právo. 2. Členské štáty v súlade so svojimi vnútroštátnymi právnymi predpismi a medzinárodným právom po odhalení zabavia a zneškodnia položky, ktorých dodávka, predaj, presun alebo vývoz sú podľa článku 1 alebo 1a zakázané. 3. Členské štáty pri kontrolách a zneškodnení vykonávaných podľa odsekov 1 a 2 spolupracujú v súlade so svojimi vnútroštátnymi právnymi predpismi. 4. Lietadlá a plavidlá prevážajúce náklad do Sýrie podliehajú požiadavke dodatočného poskytovania informácií pred príchodom alebo odchodom o všetkých tovarov, ktoré sa do členského štátu dovážajú alebo z neho vyvážajú.“.
(7)

Veterinárny status Švajčiarska je rovnocenný statusu členských štátov. Preto je vhodné, aby embryá získané in vivo a embryá vyprodukované in vitro dovážané do Únie z uvedenej tretej krajiny sprevádzalo veterinárne osvedčenie vyhotovené v súlade so vzorom osvedčenia pre vnútorný obchod, ktoré sa používa v obchode s embryami domácich druhov hovädzieho dobytka v rámci Únie a ktoré je uvedené v prílohe C k smernici 89/556/EHS. V uvedenom osvedčení by mali zohľadniť úpravy uvedené v bode 2 kapitoly VI časti B dodatku 2 k prílohe 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, schválenej rozhodnutím Rady a Komisie 2002/309/ES, Euratom týkajúcim sa dohody o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (3).
6.

Office of Transport Security, Department of Infrastructure and Transport (Úrad pre bezpečnosť dopravy, Oddelenie infraštruktúry a dopravy).
9.

Príloha A sa mení a dopĺňa takto: a) Dodatok 1 sa mení a dopĺňa takto: i) Oddiel 4.6 sa nahrádza takto: „4.6. Manažér infraštruktúry môže povoliť menej reštriktívne limity.“ ii) Oddiel 5.1.2 sa nahrádza takto: „5.1.2. O vzdialenosti bx Vzdialenosť bx (obrázok 1) nesmie prekročiť 4 200 mm, s výnimkou ak železničné koľajové vozidlá jazdia iba na tratiach, na ktorých je povolená bx do 5 000 mm. Železničné koľajové vozidlá, na ktorých je bx viac ako 4 200 mm, nesmú jazdiť na tratiach, na ktorých nie je povolená bx viac ako 4 200 mm. Vyhlásenie ES o overení železničných koľajových vozidiel musí obsahovať tento údaj. Na novovybudovaných úsekoch tratí kategórie I systém CCS na zisťovanie polohy vlaku musí umožniť prevádzku železničných koľajových vozidiel s bx do 5 000 mm. V iných úsekoch (modernizovaných alebo obnovených tratí kategórie I na jednej strane a na druhej strane nových alebo modernizovaných, alebo obnovených tratí kategórie II a III), systém CCS na zisťovanie polohy vlaku musí umožniť prevádzku železničných koľajových vozidiel s bx do 4 200 mm. Manažérom infraštruktúry sa odporúča umožniť prevádzku aj železničných koľajových vozidiel s bx do 5 000 mm.“ iii) Oddiel 6.1.3 sa nahrádza takto: „6.1.3. Špecifický prípad Rakúsko, Nemecko a Belgicko: Zaťaženie nápravy musí byť aspoň 5 ton na určitých tratiach.“ iv) Oddiel 6.5.5 sa nahrádza takto: „6.5.5. Špecifický prípad Holandsko: Okrem všeobecných požiadaviek v prílohe A dodatku 1 sa môžu vzťahovať na rušne a motorové jednotky na koľajových obvodoch aj ďalšie požiadavky.“ v) Oddiel 8.2 sa nahrádza takto: „8.2. Použitie elektrických/magnetických bŕzd 8.2.1. Použitie magnetických bŕzd a bŕzd s vírivým prúdom je povolené iba pri núdzovom brzdení alebo pri státí. Použitie magnetických bŕzd a bŕzd s vírivým prúdom môže byť pri núdzovom brzdení zakázané. 8.2.2. Ak je to povolené, brzdy s vírivým prúdom a magnetické brzdy môžu byť použité na prevádzkové brzdenie. 8.2.3. Špecifický prípad Nemecko: Magnetická brzda a brzda s vírivým prúdom nie je povolená na prvom podvozku vedúceho vozidla, ak sa výslovne neustanovuje inak.“ b) V dodatku 2 sa oddiel 5 nahrádza takto: „5. TYPY VÝSTRAH A OBMEDZENIA HABD musí byť konštruované na tieto typy výstrah: — výstraha – prehrievanie — výstraha – zvýšená teplota — výstraha – rozdiel teplôt alebo iný typ výstrahy“.
(2)

Aby sa odstránila administratívna chyba, ktorá sa vyskytla počas postupu prijímania vykonávacieho rozhodnutia Komisie 2012/262/EÚ (4), a aby sa tak uvedené rozhodnutie uviedlo do súladu so stanoviskom Výboru pre rybné hospodárstvo a akvakultúru, text „alebo pravdepodobne budú loviť“ by sa mal vypustiť z článku 1 ods. 3 uvedeného rozhodnutia.
1.

Behineh Trading Co. Ďalšie informácie. Iránska spoločnosť, ktorá zohrala kľúčovú úlohu v protiprávnom transfere zbraní do západnej Afriky Iránom; konala v mene jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007), ako odosielateľ zásielky zbraní. Doplňujúce informácie: Miesto: Tavakoli Building, Opposite of 15th Alley, Emam-Jomeh Street, Teherán, Irán. Tel. +98 9195382305. Webová stránka: http://www.behinehco.ir. Dátum označenia OSN: 18. apríla 2012.
4.

Časť týkajúca sa Talianska sa mení a dopĺňa takto: a) položka pre letisko v Bergame sa nahrádza takto: „Bergamo IT BGO 4 A HC(2), NHC(2)“ b) položka pre prístav Livorno-Pisa sa nahrádza takto: „Livorno-Pisa IT LIV 1 P Porto Commerciale HC, NHC-NT Sintermar (*) HC (*), NHC (*) Lorenzini HC, NHC-NT Terminal Darsena Toscana HC, NHC-NT, NHC-T(FR)“ c) položka pre letisko Miláno-Linate sa nahrádza takto: „Milano-Linate(*) IT LIN 4 A HC(2) (*), NHC-T(2) (*), NHC-NT (*)“ d) položka pre letisko Miláno- Malpensa sa nahrádza takto: „Milano-Malpensa IT MXP 4 A Magazzini aeroportuali ALHA HC (2), NHC (2) SEA U, E Cargo City MLE HC(2) O“ e) položka pre letisko Turín-Caselle sa nahrádza takto: „Torino-Caselle IT CTI 4 A HC(2), NHC-NT(2)“
(6)

Týmto opatrením, ktoré sa má vzťahovať na ľahké nákladné vozidlá s maximálnou povolenou hmotnosťou tri tony, by sa zjednodušili daňové povinnosti zdaniteľných osôb, ktoré príležitostne využívajú na neobchodné účely vozidlo zaregistrované na použitie na obchodné účely. Zdaniteľné osoby by si však naďalej mohli zvoliť možnosť zaregistrovať ľahké nákladné vozidlo ako vozidlo na obchodné i súkromné účely. V takomto prípade by zdaniteľné osoby stratili právo na odpočítanie DPH z nákladov na kúpu vozidla, ale by neplatili denný poplatok za použitie vozidla na súkromné účely.
(3)

Od začiatku roka 2012 však nastáva určitý pozitívny vývoj smerom k obnoveniu demokracie na Fidži a tento vývoj by sa mal uznať. Prípadné opätovné zapojenie do programovania budúcej rozvojovej pomoci by sa preto malozvážiť.
4.

Článok 16 sa nahrádza takto: „Článok 16 Sprístupnenie utajovaných skutočností 1. VP je oprávnený sprístupniť tretím štátom pridruženým k tomuto rozhodnutiu podľa vhodnosti a v súlade s potrebami misie utajované skutočnosti a dokumenty EÚ do stupňa utajenia ‚CONFIDENTIEL UE/EU CONFIDENTIAL‘, ktoré boli vypracované na účely misie, v súlade s rozhodnutím Rady 2011/292/EÚ. 2. VP je rovnako oprávnený v súlade s operačnými potrebami misie sprístupniť OSN a OBSE utajované skutočnosti a dokumenty EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN a OBSE. 3. V prípade konkrétnej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti a dokumenty EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu. 4. VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o tejto misii a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (3). 5. VP môže právomoc uvedenú v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.
(4)

V máji 2012 OIE prijala uznesenie č. 16 – Uznanie štatútu členských krajín v súvislosti s rizikom bovinnej spongiformnej encefalopatie (Recognition of the Bovine Spongiform Encephalopathy Risk Status of Member Countries). V tomto uznesení sa Belgicko, Rakúsko, Brazília a Kolumbia uznali za krajiny so zanedbateľným rizikom BSE a Chorvátsko a Nikaragua za krajiny s kontrolovaným rizikom BSE. Zoznam v prílohe k rozhodnutiu 2007/453/ES by sa preto mal zmeniť a doplniť, aby bol v súlade s uvedeným uznesením, pokiaľ ide o uvedené členské štáty a tretie krajiny.